

**МОНГОЛ УЛСЫН ХУУЛЬ**

2025 оны 06 сарын 25 өдөр Төрийн ордон, Улаанбаатар хот

**НИЙСЛЭЛ УЛААНБААТАР ХОТЫН**

**ЗАМЫН ХӨДӨЛГӨӨНИЙ ТҮГЖРЭЛИЙГ**

**БУУРУУЛАХ, ГЭР ХОРООЛЛЫГ ОРОН**

**СУУЦЖУУЛАХ ТУХАЙ ХУУЛЬД** **ӨӨРЧЛӨЛТ**

**ОРУУЛАХ ТУХАЙ**

**1 дүгээр зүйл.**Нийслэл Улаанбаатар хотын замын хөдөлгөөний түгжрэлийг бууруулах, гэр хорооллыг орон сууцжуулах тухай хуулийн 16 дугаар зүйлийн гарчгийн “Монгол Улсын сайд, 20 минутын хот Үндэсний хорооны даргын” гэснийг “Хот байгуулалтын асуудал эрхэлсэн Засгийн газрын гишүүний” гэж, мөн зүйлийн 16.1 дэх хэсгийн “Монгол Улсын сайд, 20 минутын хот Үндэсний хорооны дарга” гэснийг “хот байгуулалтын асуудал эрхэлсэн Засгийн газрын гишүүн” гэж тус тус өөрчилсүгэй.

**2 дугаар зүйл.**Энэ хуулийг Засгийн газрын бүрэлдэхүүний тухай хуулийн зарим заалтыг хүчингүй болсонд тооцох тухай хууль хүчин төгөлдөр болсон өдрөөс эхлэн дагаж мөрдөнө.

МОНГОЛ УЛСЫН

ИХ ХУРЛЫН ДАРГА Д.АМАРБАЯСГАЛАН